CELEX: 32019R0612
Language: fi
Date: 2019-04-09 00:00:00
Title: Komission täytäntöönpanoasetus (EU) 2019/612, annettu 9 päivänä huhtikuuta 2019, tiettyjen tavaroiden luokittelusta yhdistettyyn nimikkeistöön

16.4.2019   
               
               
                  FI
               
               
                  Euroopan unionin virallinen lehti
               
               
                  L 105/5
               
            
         KOMISSION TÄYTÄNTÖÖNPANOASETUS (EU) 2019/612,
         annettu 9 päivänä huhtikuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä huhtikuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Kudotusta tekstiilikankaasta (puuvillaa) valmistettu tornin muotoinen metallikehikolla tuettu tavara, joka on tarkoitettu sijoitettavaksi parvisängyn viereen sen kulkuaukon kohdalle ja kiinnitettäväksi sänkyyn ruuveilla. Se ei ole vapaasti seisova eikä sitä voida siirtää.
                                    Siihen on leikattu ovia tai ikkunoita muistuttavia aukkoja. Siinä on lastenhuoneeseen sopivia koristeluja.
                                    Katso kuva (*1).
                                 
                              
                     
                        6304 92 00 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 6304  ja 6304 92 00  nimiketekstien mukaisesti.
                        Tavaraa ei ole tarkoitettu varsinaisesti lasten ajanvietteeksi, koska sitä ei voida siirtää eikä se ole leikkiteltta (ks. myös harmonoidun järjestelmän selitykset (HS-selitykset), nimike 9503 , D kohta, ensimmäinen kappale, 23 kohta). Tavaran objektiiviset ominaisuudet (epävakaus, rakenne, korkealla olevat ikkunat, kiinnitys ruuveilla) huomioon ottaen sitä ei ole suunniteltu käytettäväksi leikeissä vaan pikemminkin koristetarkoituksiin. Sen vuoksi luokittelu nimikkeen 9503 ”muuksi leluksi” ei tule kyseeseen.
                        Se on lastenhuoneeseen koristeeksi tarkoitettu tekstiiliaineesta valmistettu sisustustavara (ks. myös HS-selitykset, nimike 6304 ).
                        Se on sen vuoksi luokiteltava CN-koodiin 6304 92 00  puuvillasta valmistetuksi muuksi sisustustavaraksi (ei kuitenkaan nimikkeeseen 9404  kuuluvat), joka on muuta kuin neulosta.
                     
                  
                        
                                    2.
                                 
                                 
                                    Kudotusta tekstiilikankaasta (puuvillaa) valmistettu tavara, joka on tarkoitettu ripustettavaksi parvisängystä niin, että se ulottuu lattiaan ja muodostaa näin katetun tilan sängyn alle.
                                    Siinä on aukko joko oven muotoiseksi leikattuna tai halkiona. Siinä on lastenhuoneeseen sopivia koristeluja.
                                    Katso kuva (*1).
                                 
                              
                     
                        6304 92 00 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 6304  ja 6304 92 00  nimiketekstien mukaisesti.
                        Tavaraa ei ole tarkoitettu varsinaisesti lasten ajanvietteeksi, koska se peittää sängyn alapuolisen tilan (ks. myös HS-järjestelmän selitykset, nimike 9503 , D kohta, ensimmäinen kappale).
                        Sen vuoksi luokittelu nimikkeen 9503 ”muuksi leluksi” ei tule kyseeseen.
                        Se on lastenhuoneeseen koristeeksi tarkoitettu tekstiiliaineesta valmistettu sisustustavara (ks. myös HS-selitykset, nimike 6304 ).
                        Se on sen vuoksi luokiteltava CN-koodiin 6304 92 00  puuvillasta valmistetuksi muuksi sisustustavaraksi (ei kuitenkaan nimikkeeseen 9404  kuuluvat), joka on muuta kuin neulosta.
                     
                  Tavara 2
            Tavara 1
            Kyse ei ole näistä tavaroista
            
               (*1)  Kuva on ainoastaan ohjeellinen.